जय जोहार. ऊं साईं फिल्म के बैनर ले बने फिलिम राधे अंगूठा छाप ह 26 जनवरी ले प्रदेश के 26 सिनेमाघर म एक साथ प्रदर्शित होही। एखरे संगे-संग महाराष्ट्र के नागपुर म घलो प्रदर्शन होही। छॉलीवुड सुपर स्टार करण खान द्वारा अभिनित अऊ निर्देशित ऐ फिलिम ह पारिवारिक ड्रामा, हास्य अऊ एक्शन ले भरपूर फिलिम ऐ, जेखर ले छॉलीवुड ल अब्बड़ उम्मीद हे कि ऐ फिलिम ह फिलिम इंड्रस्टी म मील के पत्थर साबित होही।
ऐ फिलिम के ट्रेलर ल सोशल मीडिया म खूब सराहना मिलत हे। फिलिम म करण खान मुख्य भूमिका में नजर आहि एखर संगे संग अनुकृति चौहान, माहिरा खान, आशीष शेंद्रे, संतोष यादव, प्रदीप शर्मा, उपासना वैष्णव, हैश जैन, शफीक कुरैशी, सानिया कम्बोज, महावीर चौहान, केशव अऊ गुलशन साहू नजर आहि। फिलिम के संगीत अमित प्रधान ह दे हे। फिलिम के निर्माता जेठू साहू हे जेन ह छत्तीसगढ़ म सबले ज्यादा 12 फिलिम एक साथ निर्माण करके रिकार्ड बना हे।
स्लाइडर म देखव फिलिम के स्टार कास्ट…………
bho_Deva bho_Deva hne_Deva